Április 19.

Névnapok: Emma + Emmi, Ezékiel, Galatea, Garfield, Gerold, Gilda, Girót, Kocsárd, Leó, Leon, Lionel, Malvin, Malvina, Orália, Timon, Zserald, Zseraldin, Zseraldina

Események

Politikai események

 1849 – A nagysallói ütközetben Görgey Artúr csapataival győzelmet arat Ludwig von Wohlgemuth altábornagy császári csapatai felett.
 1849 – Írott-nyomtatott formában is kihirdetik-közzéteszik a debreceni országgyűlés által április 14-én elfogadott, a Habsburg-ház trónfosztását és Magyarország szabadságharcban visszanyert szuverén államiságát kimondó függetlenségi nyilatkozatot.
 1943 – Elkezdődik a varsói gettófelkelés, amelynek zsidó résztvevői fegyverrel igyekeztek megakadályozni a varsói gettó nácik általi felszámolását.
 1952 – A Szentszék a nagyváradi püspökség Magyarországon maradt részének ordináriusává nevezi ki a mindenkori csanádi püspököt.
 1961 – Csődöt mond a CIA szervezte Disznó-öbölbeli invázió.
 2005 – Vatikán: A konklávé az elhunyt II. János Pál pápa utódjává a német Joseph Ratzinger bíborost választja, aki a XVI. Benedek nevet veszi fel.
 2006 – A román parlament felfüggeszti tisztségéből Traian Băsescu román államfőt.
 2018 – Miguel Díaz-Canelt, a kubai államtanács korábbi első alelnökét választják a karibi ország új elnökének.

Tudományos és gazdasági események

 1943 – Dr. Albert Hofmann svájci kémikus először vesz be LSD-t.
 1971 – Föld körüli pályára áll az első űrállomás, a szovjet Szaljut–1.
 1975 – Szovjet rakéta állítja Föld körüli pályára az első indiai műholdat, a röntgensugárzást kutató Aryabhata-ot.
 1982 – Felbocsátják a szovjet Szaljut–7 űrállomást.
 1997 – Az első közös orosz-amerikai űrséta a Mir űrállomásról.

Kulturális események

Irodalmi, színházi és filmes események

 1941 – Zürichben tartják az ősbemutatóját Bertolt Brecht Kurázsi mama és gyermekei című művének.

Zenei események

Sportesemények

Formula–1
 1970 –  spanyol nagydíj, Jarama - Győztes: Jackie Stewart  (March Ford)
 2009 –  kínai nagydíj, Shanghai - Győztes: Sebastian Vettel  (Red Bull Racing Renault)
 2015 –  bahreini nagydíj, Bahrain International Circuit - Győztes: Lewis Hamilton   (Mercedes)

Egyéb események

 1989 – USS Iowa hadihajó egyik ágyúja felrobban gyakorlatozás közben. A balesetben 47 tengerész vesztette életét.
 1993 – A Wacói ostrom utolsó napja.
 1995 – Bomba robban Oklahoma City-ben, megölve 168 embert köztük 19 óvodáskorú gyereket, és több mint 680 embert megsebesítve.

Születések 
 1613 – Christoph Bach német zeneszerző († 1661)
 1759 – August Wilhelm Iffland német színész, intendáns és drámaíró († 1814) 
 1793 – V. Ferdinánd magyar király, I. Ferdinánd néven osztrák császár († 1875)
 1798 – Heinrich Maria von Hess német festő († 1863)
 1801 – Gustav Fechner német fizikus és természetfilozófus, a pánpszichizmus (világlélek) világnézet egyik legfontosabb képviselője († 1887)
 1823 – Belházy N. János numizmatikus († 1901)
 1828 – Zsolnay Vilmos keramikusművész, nagyiparos († 1900)
 1832 – José Echegaray y Eizaguirre Nobel-díjas spanyol drámaíró, politikus († 1916)
 1875 – Julij Mihajlovics Brascsajko kárpátaljai ruszin jogász, politikus, közéleti személyiség († 1955)
 1885 – Gózon Gyula Kossuth-díjas magyar színész († 1972)
 1892 – Germaine Tailleferre francia zeneszerző, a francia Les Six zeneszerzői csoport egyetlen női tagja († 1983)
 1895 – José Scaron francia autóversenyző († 1975)
 1897 – Kováts Terus magyar színésznő, érdemes művész († 1958)
 1903 – Eliot Ness amerikai szövetségi ügynök, az Al Capone elleni küzdelemről ismert († 1957)
 1912 – Rudi Fischer (Rudolf Fischer) svájci autóversenyző († 1976)
 1912 – Glenn T. Seaborg svéd származású Nobel-díjas amerikai magkémikus († 1999)
 1922 – Erich Hartmann német katonatiszt, minden idők legeredményesebb (352 légi győzelem) vadászpilótája († 1993)
 1928 – Alexis Korner angol blues-zenész, gitáros, énekes († 1984)
 1928 – Kazimir Károly Kossuth-díjas és kétszeres Jászai Mari-díjas magyar rendező, színigazgató, érdemes és kiváló művész († 1999)
 1929 – Kézdi Lóránt magyar díszlettervező, a Magyar Televízió örökös tagja († 2005)
 1931 – Ember Mária magyar író, újságíró, műkritikus († 2001)
 1933 – Jayne Mansfield (sz. Vera Jayne Palmer), amerikai színésznő († 1967)
 1935 – Dudley Moore angol színész, komikus, zenész, zeneszerző († 2002)
 1939 – Basil van Rooyen dél-afrikai autóversenyző
 1940 – Kurt Ahrens (Karl Heinrich Ahrens) német autóversenyző
 1944 – Jac Nellemann (Jacob Nelleman) dán autóversenyző
 1945 – Kovács Zsuzsa Jászai Mari-díjas magyar színésznő († 2020) 
 1945 – Soltész Rezső magyar énekes, zeneszerző, szövegíró
 1946 – Osvát András magyar forgatókönyvíró
 1946 – Tim Curry (er. Timothy James Curry) angol színész
 1955 – Regőczy Krisztina olimpiai ezüstérmes, világbajnok magyar műkorcsolyázó, sportvezető
 1967 – Hrutka Róbert Artisjus-díjas magyar zenész, zeneszerző, producer
 1968 – Nemes Zoltán magyar karikaturista
 1970 – Galambos Attila, magyar dráma- és dalszövegíró, műfordító, színész
 1978 – James Franco amerikai színész
 1979 – Kate Hudson amerikai színésznő
 1981 – Hayden Christensen kanadai színész
 1981 – Nagyidai Gergő magyar színész
 1982 – Joey Hagerty amerikai tornász
 1985 – Dancs Roland magyar labdarúgó, hátvéd
 1986 – Clemens Brummer német műkorcsolyázó
 1987 – Marija Sarapova orosz teniszező
 1988 – Mutina Ágnes magyar Európa-bajnok úszó
 1989 – Simu Liu kínai származású kanadai színész

Halálozások 

 896 – VI. Bonifác pápa
 1054 – IX. Leó pápa
 1390 – II. Róbert skót király (* 1316)
 1560 – Philipp Melanchthon német teológus, reformátor (* 1497)
 1588 – Paolo Veronese a 16. századi velencei festészet egyik legnagyobb alakja (* 1528)
 1733 – Elizabeth Villiers III. Vilmos angol király szeretője (* 1657)
 1877 – Kecskeméthy Aurél ügyvéd, újságíró, Görgei titkára, világutazó (* 1827)
 1882 – Charles Darwin angol természettudós,  biológus, az evolúciós elmélet atyja (* 1809)
 1915 – Lovik Károly magyar író, újságíró  (* 1874)
 1937 – Vaszary János magyar festőművész (* 1867)
 1955 – Simay Imre magyar festő, szobrász, grafikus (* 1874)
 1959 – Szabédi László (sz. Székely László) romániai magyar költő, irodalomtörténész (* 1907) 
 1967 – Konrad Adenauer német politikus, szövetségi kancellár (* 1876)
 1969 – Bocsáry Kálmán magyar ügyvéd, országgyűlési képviselő (* 1890)
 1971 – Luigi Piotti olasz autóversenyző (* 1913)
 1973 – László Miklós magyar színész, színpadi szerző, író, forgatókönyvíró (* 1903)
 1980 – Pertorini Rezső magyar orvos, pszichiáter, neurológus (* 1927)
 1983 – Jerzy Andrzejewski lengyel író, ellenzéki személyiség (* 1910)
 1996 – François Picard francia autóversenyző (* 1921)
 2004 – Falvay Klára Jászai Mari-díjas és Aase-díjas magyar színésznő (* 1939)
 2005 – Nagy László Európa-bajnok műkorcsolyázó, orvos (* 1927)
 2006
 Dobák Lajos Jászai Mari-díjas és Aase-díjas magyar színész (* 1928)
 Velenczey István Jászai-díjas színész, színházigazgató (* 1925)
 2007 – Mahrer Emil Balázs Béla-díjas magyar film- és televíziórendező. 2004-től a Magyar Televízió örökös tagja (* 1932) 
 2021
 Kassay Gábor erdélyi magyar matematikus (* 1956)
 Walter Mondale amerikai politikus, az Amerikai Egyesült Államok 42. alelnöke (1977-1981) (* 1928)
 2022 – Július Bartl szlovák történész, levéltáros (* 1937)

Nemzeti ünnepek, emléknapok, világnapok 
 Venezuelában a függetlenség napja
 A fokhagyma világnapja

Jegyzetek 

Április 19